**Informaţii generale**

Numele şi prenumele constituie atributele de bază, prin care în societate se identifică persoana concretă, şi care se înscriu în mod obligatoriu în actele de stare civilă, precum şi în alte acte oficiale conform legislaţiei naţionale.

Numele şi/sau prenumele pot fi schimbate pe cale administrativă, prin adoptarea concluziei respective de către oficiul stare civilă, care se aprobă de către Serviciul Stare Civilă.

**Categorii de solicitanţi**

Pot depune cererea de schimbare a numelui şi/sau prenumelui următoarele categorii de solicitanţi:

* cetăţenii Republicii Moldova, care au atins vîrsta de 16 ani;
Notă: Schimbarea numelui şi/sau prenumelui personei, care nu a atins majoratul, se soluţionează cu acordul părinţilor, adoptatorilor sau tutorelui acesteaia, cu exepţia cazurilor obţinerii capacităţii depline de exrciţiu de către solicitant pînă la atingerea majoratului, în modul prevăzut de lege.
* Cetăţeni străini cu acte înregistrate la organele de stare civilă din Republica Moldova.

**Acte necesare pentru schimbare numelui şi/sau prenumelui**

* [cerere privind schimbarea numelui şi/sau prenumelui (F-22)](http://www.stare-civila.gov.md/userFiles/file/modelecereri/F-22SN.pdf)
* autobiografia;
* explicaţie privind motivele schimbării numelui şi/ sau a prenumelui;
* certificatul de naştere al solicitantului;
* certificatele de naştere ale copiilor minori;
* certificatul de căsătorie;
* certificatul de divorţ;
* buletinul de identitate sau paşaportul solicitantului;
* două fotografii format 3x4;
* avizul, eliberat de organul de poliţie, în a cărui rază teritorială domiciliază solicitantul, privind confirmarea sau infirmarea existenţei antecedentelor penale (cazier juridic);
* bonul privind achitarea taxelor stabilite.

şi după caz:

* acordul în scris al ambilor părinţi, adoptatorilor sau tutorelui persoanei, care nu a atins majoratul (16-18 ani);
* dovada împuternicirii reprezentării, procura perfectată în străinătate, contractul de mandat;
* copia dosarului de schimbare a numelui şi/sau prenumelui, însoţit de copia actului de stare civilă respectiv întocmit, de oficiul stare civilă după anul 1992, amplasat pe teritoriul autoproclamatei republici transnistrene, dacă acest dosar a fost organizat în conformitate cu prevederile legislaţiei Republicii Moldova;
* alte acte, dacă acestea se dovedesc a fi necesare.

<www.stare-civila.gov.md>